钦定古今图书集成/明伦汇编/氏族典/第122卷 > 陈衍
## 钦定古今图书集成/明伦汇编/氏族典/第122卷 > 陈衍

按《宋史陈衍传》：“衍，开封人。以内侍给事殿庭，累官供
备库使。梁惟简荐诸宣仁圣烈皇后，主管高韩王宅，
领御药院、内东门司。宣仁山陵，为按行使。俄以左藏
库使、文州刺史出为真定路都监。御史来之邵方力
诋元祐政事，首言‘衍在垂帘日，怙宠骄肆，交结戚里’。
张商英亦论衍交通宰相，结托词臣，衍坐贬监郴州”
酒税务，已又编管白州，徙配朱崖。章惇起狱，诬奏“衍
疏隔两宫，斥随龙内侍十馀人于外，以剪除人主腹
心羽翼，意在动摇，大逆不道。”乃诏处死。